23.5.2022
A.2.3.
DA
Den Europæiske Unions Tidende
L 144/309
Fastlæggelse af den repræsentative organisation Det tekniske sekretariat skal udvikle en "model" af den repræsentative organisation (RO), der er til stede på EU-markedet, og som tilhører sektoren.
Den repræsentative organisation skal afspejle den nuværende situation på tidspunktet for udviklingen af OEFSR'en.
Dette indebærer bl.a., at fremtidige teknologier, fremtidige transportscenarier eller fremtidige behandlinger af udtjente produkter skal udelukkes.
De anvendte data skal afspejle realistiske markedsgennemsnit og være de seneste (især for teknologiprodukter, der udvikles hurtigt).
Konservative værdier eller skøn skal undgås.
Den repræsentative organisation kan være en faktisk eller virtuel (ikke-eksisterende) organisation.
Den virtuelle organisation bør beregnes på grundlag af gennemsnitlige salgsvægtede egenskaber på det europæiske marked for alle eksisterende teknologier/produktionsprocesser/organisationstyper, der er omfattet af sektoren eller delsektoren.
Andre vægtningsregler kan anvendes, hvis det er begrundet.
Når den repræsentative organisation fastlægges, er der risiko for, at forskellige teknologier med meget forskellige markedsandele blandes sammen, og at teknologier med en relativt lille markedsandel overses.
I sådanne tilfælde skal det tekniske sekretariat medtage de manglende teknologier/produktionsveje/organisationstyper (hvis de er omfattet) i definitionen af den repræsentative organisation eller give en skriftlig begrundelse, hvis dette ikke er teknisk muligt.
Den repræsentative organisation er grundlaget for miljøaftryksundersøgelsen af den repræsentative organisation (OEF-RO).
I afsnit A.3.1 forklares det, hvornår der skal udvikles en repræsentativ organisation for sektorer og delsektorer.
Det tekniske sekretariat skal fremlægge oplysninger om alle de trin, der er taget for at definere "modellen" af den repræsentative organisation, og rapportere de indsamlede oplysninger i et bilag til OEFSR'en.
Det tekniske sekretariat træffer de mest hensigtsmæssige foranstaltninger for at sikre fortroligheden af data, hvis det er relevant.
A.2.4.
Første OEF-undersøgelse af den repræsentative organisation Der skal udføres en første OEF-undersøgelse af hver repræsentativ organisation (første OEF-RO).
Den første OEF-RO har til formål at: 1. udpege de mest relevante påvirkningskategorier 2. udpege de mest relevante livscyklusfaser, processer og elementære strømme 3. identificere databehov, dataindsamlingsaktiviteter og datakvalitetskrav.
Det tekniske sekretariat udfører den første OEF-RO ud fra "modellen" af den repræsentative organisation eller de repræsentative organisationer.
Mangel på tilgængelige data og små markedsandele kan ikke bruges som begrundelse for at udelade teknologier eller produktionsprocesser.
Det tekniske sekretariat skal anvende datasæt, der opfylder kravene til miljøaftryksdata, til OEF-RO'en, hvis sådanne datasæt foreligger.
Hvis der ikke findes et datasæt, der opfylder kravene til miljøaftryksdata, skal følgende procedure benyttes i hierarkisk rækkefølge: 1.
Hvis der kan findes en proxy, der opfylder kravene til miljøaftryksdata, skal den anvendes.
2. Hvis der findes et datasæt, der opfylder ILCD-EL-kravene, som kan anvendes som proxy: Det skal anvendes, men må ikke medtages på listen over standarddatasæt i det første OEFSR-udkast.
Denne proxy skal angives i begrænsningerne i det første OEFSR-udkast med følgende tekst: "Dette datasæt anvendes kun som proxy i den første OEF-RO.
Den virksomhed, der udfører støtteundersøgelsen med henblik på at afprøve det første OEFSR-udkast, skal imidlertid anvende et datasæt, der opfylder kravene til miljøaftryksdata, hvis et sådant datasæt foreligger (i overensstemmelse med reglerne i afsnit A.4.4.2 vedrørende, hvilket datasæt der skal anvendes).
Hvis et sådant datasæt ikke foreligger, skal virksomheden anvende den proxy, der også blev anvendt ved beregningen af den første OEF-RO." 3.
Hvis der ikke kan findes et datasæt, der opfylder kravene til miljøaftryksdata eller ILCD- EL, kan der anvendes et andet datasæt.
I den første OEF-RO tillades der ingen cut-off af processer, emissioner til miljøet og ressourcer fra miljøet.
Alle livscyklusfaser og -processer skal være omfattet (herunder kapitalgoder).
Aktiviteter som f.eks. medarbejdere, der pendler, kantiner på produktionsanlæg, forbrugsstoffer, der ikke er strengt knyttet til produktionsprocesser, markedsføring, forretningsrejser samt forsknings- og udviklingsaktiviteter kan udelukkes.
Cut-offs må kun medtages i den endelige OEFSR baseret på reglerne i bilag III og dette bilag.